钦定古今图书集成/明伦汇编/氏族典/第430卷 > 赵子崧
## 钦定古今图书集成/明伦汇编/氏族典/第430卷 > 赵子崧

按《宋史宗室子崧传》：“子崧字伯山，燕懿王后五世孙，
登崇宁五年进士第，宣和间，官至宗正少卿，知淮宁
府。汴京失守，起兵勤王，道阻未得进。闻张邦昌僭位，
以书白康王，宜遣师邀金人河上。王命子崧充大元
帅府参议官，东南道都总管。康王即位，子崧建三屯
之议，除延康殿学士，知镇江府。初，昌陵复土，司天监”
苗昌裔谓人曰：“太祖后当再有天下。”子崧习闻其说靖康末，起兵檄文颇涉不逊，辛道宗上之，诏御史往
案，降单州团练副使，谪居南雄州，卒。